**PROFILAKTINIO DARBUOTOJŲ SVEIKATOS PATIKRINIMO PASLAUGŲ PIRKIMO SUTARTIS**

2025 m. d. Nr.

Vilnius

**Valstybinio socialinio draudimo fondo valdybos Klaipėdos skyrius** (toliau – ,,Paslaugų gavėjas“), atstovaujamas direktoriaus Manto Bagočiaus, veikiančio pagal Valstybinio socialinio draudimo fondo valdybos Klaipėdos skyriaus nuostatus, ir UAB ,,InMedica“ (toliau – ,,Paslaugų teikėjas“), atstovaujama Komercinių projektų vadybininkės Sandros Mizaraitės, veikiančios pagal 2024-12-12 išduotą Įgaliojimą atstovauti bendrovę Nr. , toliau kartu vadinami šalimis, sudarė šią sutartį:

I. SUTARTIES OBJEKTAS

**1.1. Ši sutartis sudaryta vadovaujantis atlikta mažos vertės viešojo pirkimo neskelbiama apklausa (2025 m. liepos 11 d. pažyma Nr. VPP- 155 ). BVPŽ kodas – 85140000-2.**

1.2. „Paslaugų teikėjas“ įsipareigoja teikti „Paslaugų gavėjui“ kokybiškas profilaktinio darbuotojų sveikatos patikrinimo paslaugas, pagal ,,Paslaugos gavėjo“ poreikį, sveikatos priežiūros įstaigos patalpose, esančias Mažeikių mieste.

1.3. „Paslaugų gavėjas“ įsipareigoja atsiskaityti už suteiktas paslaugas sutartyje numatyta tvarka.

II. ŠALIŲ ĮSIPAREIGOJIMAI

2.1. „Paslaugų teikėjas“ įsipareigoja:

2.1.1. Teikti kokybiškas sveikatos profilaktinio tikrinimo paslaugas ,,Paslaugų gavėjo“ darbuotojams, dirbantiems profesinės rizikos sąlygomis, vadovaujantis Lietuvos Respublikos Sveikatos apsaugos ministro 2009 m. gruodžio 29 d. įsakymu Nr. V-1072 ,,Dėl Lietuvos Respublikos sveikatos apsaugos ministro 2000 m. gegužės 31 d. įsakymo Nr. 301 ,,Dėl profilaktinių sveikatos tikrinimų sveikatos priežiūros įstaigose pakeitimo“, nurodyti kontraindikacijas, medicininės apžiūros išvadas, įvertinti sveikatos tikrinimų duomenis.

2.2. Už per mėnesį atliktus darbuotojų profilaktinius patikrinimus (suteiktas paslaugas) ,,Paslaugų teikėjas“ parengia sąrašą arba paslaugų perdavimo-priėmimo aktą:

2.2.1. Sąraše arba paslaugų perdavimo-priėmimo akte, kuriame nurodoma atliktų paslaugų kiekis bei pasitikrinusių asmenų vardai, pavardės ir tikrinimo data.

2.2.2. „Paslaugų teikėjas“ privalomo sveikatos patikrinimo medicininės pažymos formose Nr. F048a arba F047a įrašo išvadą į dirbančiojo asmens medicininę knygelę:

2.2.2.1. kuriems leidžiama dirbti;

2.2.2.2. kuriems leidžiama dirbti su apribojimais;

2.2.2.3. kuriems išimties tvarka leidžiama dirbti tik po darbo medicinos gydytojo išvados, tačiau ne ilgiau kaip 1 metus;

2.2.2.4. kuriems neleidžiama dirbti;

2.3. Atsakingam už sutarties vykdymą asmeniui pasirašius sąrašą arba paslaugų perdavimo-priėmimo aktą už suteiktas paslaugas, ,,Paslaugų teikėjas“ ne vėliau kaip kitą darbo dieną pateikia sąskaitą faktūrą per informacinę sistemą ,,SABIS“.

2.4. Bendrasis darbuotojo sveikatos patikrinimas apima:

2.4.1. šeimos gydytojo konsultaciją;

2.4.2. regėjimo ištyrimą;

2.4.3. klausos ištyrimą;

2.4.4. kraujo paėmimą ir bendrą kraujo tyrimą;

2.4.5. kraujospūdžio matavimą;

2.4.6. širdies tonų klausymą;

2.4.7. plaučių klausymą;

2.4.8. psichikos, nervų sistemos veiklos įvertinimą.

2.5. Paslaugas teikti laiku, kokybiškai, pagal geriausius visuotinai pripažįstamus profesinius, techninius standartus ir praktiką, ,,Paslaugų teikėjo“ patalpose, vadovaujantis LR teisės aktų nustatyta tvarka;

 2.6. Užpildyti visus LR teisės aktais nustatytus dokumentus, kuriuose užfiksuojami profilaktinio sveikatos tikrinimo rezultatai, įrašant išvadą į dirbančiojo asmens medicininę knygelę (forma F 048/a), dėl ,,Paslaugų gavėjo“ darbuotojo profesinio tinkamumo;

 2.7. Atlikti darbuotojo sveikatos patikrinimą vieno vizito metu, išskyrus atvejus, kai dėl sveikatos būklės patikrinimo, būtų reikalinga specialistų komisija;

 2.8. Be raštiško ,,Paslaugų gavėjo“ sutikimo neperduoti tretiesiems asmenims pagal sutartį prisiimtų įsipareigojimų ir bet kokiu atveju atsakyti už visus sutartimi prisiimtus įsipareigojimus;

 2.9. Užtikrinti asmenų, teikiančių Paslaugas pagal šią sutartį, kvalifikacijos atitikimą Lietuvos Respublikos teisės aktų nustatytiems reikalavimams;

 2.10. Informacija apie pacientus, kuri suteikta ir yra naudojama laikantis šia sutartimi prisiimtų įsipareigojimų, gali būti naudojama tik šioje sutartyje nurodytais tikslais ir nenaudojama jokiems kitokiems tikslams.

2.11. Paslaugų tiekėjo užpildytą Asmens medicininę knygelę po atlikto profilaktinio sveikatos tikrinimo yra grąžinama pasitikrinusiam darbuotojui.

2.12. ,,Paslaugų gavėjas“ įsipareigoja:

 2.12.1. „Paslaugų gavėjas“ įsipareigoja per 30 (trisdešimt) kalendorinių dienų atsiskaityti už suteiktas paslaugas pagal pateiktą PVM sąskaitą-faktūrą per informacinę sistemą ,,SABIS“.

 2.12.2. „Paslaugų gavėjas“ ,,Paslaugų teikėjui“ atsiskaito mokėjimo pavedimu į ,,Paslaugų teikėjo“ nurodytą banko sąskaitą. Apmokėjimas laikomas įvykdytu, kai pinigai patenka į ,,Paslaugų teikėjo“ nurodytą sąskaitą.

2.12.3. Užtikrinti ,,Paslaugų gavėjo“ darbuotojų informuotumą apie planuojamus atlikti profilaktinius sveikatos patikrinimus ir suderinti su ,,Paslaugų teikėju“ ,,Paslaugų gavėjo“ darbuotojų sveikatos tikrinimo laiką.

2.12.4. „Paslaugų gavėjui“ užtikrinti, kad jo darbuotojai, atvykę pasitikrinti sveikatos, Paslaugų teikėjui pateiktų tinkamai užpildytą sveikatos pasą forma F 048/a arba medicininės pažymos formą F 047/a (įsidarbinant) su asmens nuotrauka, darbdavio ar darbdavio įgalioto asmens parašu ir patvirtintą įmonės antspaudu, su nurodytais profesinės rizikos veiksniais.

2.12.5. „Paslaugų gavėjo“ darbuotojus informuoti apie paslaugų teikimo sąlygas pagal šią sutartį (darbuotojams turėti asmens tapatybę patvirtinantį dokumentą).

2.12.6. Pateikti Paslaugų teikėjui darbuotojų sąrašą, nurodant vardą, pavardę, gimimo datą ir kenksmingus faktorius.

2.12.7. Suderinti profilaktinio patikrinimo grafiką su Paslaugų tiekėju.

2.12.8. Darbuotojams, kurie dėl pateisinamų priežasčių negalės pasitikrinti sveikatos pagal numatytą grafiką, turi būti suteikta galimybė dar kartą atvykti pas paslaugų teikėją ir pasitikrinti sveikatą.

2.13. Kiekviena šalis atsako kitai sutarties šaliai už savo sutartinių įsipareigojimų nevykdymą ar netinkamą vykdymą.

 2.14. ,,Paslaugų gavėjas“, praleidęs numatytus mokėjimo terminus, moka ,,Paslaugų teikėjui“ 0,03% delspinigių nuo neapmokėtos sumos už kiekvieną pradelstą dieną.

 2.15. ,,Paslaugų teikėjas“, nevykdydamas nurodytų pareigų, ar uždelsęs atlikti Paslaugas, moka ,,Paslaugų gavėjui“ 0,03% delspinigių nuo sutarties kainos už kiekvieną pradelstą dieną.

 2.16. Jei viena iš šalių neįvykdo arba netinkamai įvykdo šioje sutartyje numatytus įsipareigojimus, kaltoji šalis turi atlyginti sutarties sąlygų nevykdymu arba netinkamu vykdymu kitai šaliai jos patirtus nuostolius.

 2.17. Delspinigių sumokėjimas neatleidžia šalies nuo pareigos atlyginti nuostolius ir nuo sutarties įsipareigojimų vykdymo.

 2.18. Sutartis gali būti nutraukta raštišku abiejų šalių susitarimu.

 2.19. ,,Paslaugų gavėjas“ turi teisę vienašališkai nutraukti sutartį, informavusi raštu apie tai ,,Paslaugų teikėją“ prieš 1 (vieną) mėnesį.

 2.20. Sutarties šalys turi teisę nutraukti sutartį, pranešusi raštu prieš 15 (penkiolika) dienų, jeigu kita sutarties šalis nevykdo paslaugų ar vykdo jas ne pagal sutarties sąlygas.

 2.21. ,,Paslaugų teikėjas“ neketina šios sutarties vykdymui pasitelkti subtiekėjų.

 2.22. Paslaugai žalieji reikalavimai taikomi vadovaujantis Lietuvos Respublikos aplinkos ministro 2022 m. gruodžio 13 d. įsakymo Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“ 4.4.3. punktu - perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos nematerialaus pobūdžio ar kitokia paslauga, nesusijusi su materialaus objekto sukūrimu.

III. ŠALIŲ ATSAKOMYBĖ

3.1. Už šioje Sutartyje numatytų abipusių įsipareigojimų nevykdymą arba už netinkamą įvykdymą Šalys atsako pagal Lietuvos Respublikos veikiančius įstatymus ir kitus teisės aktus.

3.2. Visi iškilę ginčai sprendžiami abipusiu susitarimu arba Lietuvos Respublikos veikiančių įstatymų numatyta tvarka.

IV. SUTARTIES KAINA

4.1 Sutarties kaina **2380,00 Eur be PVM** (du tūkstančiai trys šimtai aštuoniasdešimt eurų, 00 cnt.).

4.2. Į Sutarties kainą įeina visos ,,Paslaugų teikėjo“ išlaidos, susijusios su paslaugų suteikimu ir visi mokesčiai.

4.3. Sutartyje nustatoma fiksuoto įkainio kainodara:

4.3.1. Pasikeitus pridėtinės vertės mokesčiui.

4.3.2. Pasikeitus kainų lygiui:

4.3.2.1. Pirmas perskaičiavimas vykdomas ne anksčiau kaip po 12 (dvylikos) mėnesių nuo Sutarties įsigaliojimo.

4.3.2.2. Įkainiai Sutarties galiojimo laikotarpiu galės būti perskaičiuojami ir keičiami ne dažniau kaip vieną kartą kas 12 (dvylika) mėnesių.

4.3.2.3. Perskaičiavimas atliekamas nustatytu periodiškumu, praėjus ne mažiau kaip 12 (dvylikai) mėnesių nuo Sutarties įsigaliojimo arba praėjus ne mažiau kaip 12 (dvylikai) mėnesių nuo paskutinio perskaičiavimo dienos, esant toliau nustatytoms aplinkybėms:

4.3.2.4. Jeigu pagal Valstybės duomenų agentūros duomenis Lietuvos Respublikos Metinė infliacija (pagal vartotojų kainų indeksą (VKI)) pasiekia +5 ar daugiau procentų arba Metinė defliacija pasiekia -5 ar mažiau procentų ribą (duomenų šaltinis - http://www.stat.gov.lt);

4.3.2.5. Įkainių perskaičiavimą inicijuojanti Šalis turi informuoti kitą Šalį raštu apie pageidavimą perskaičiuoti Įkainius.

4.3.2.6. Sutarties įkainiai sutarties galiojimo metu peržiūrimi, pasikeitus pridėtinės vertės mokesčiui (toliau – PVM). Peržiūrėta kaina įsigalioja nuo teisės aktų, kuriais pakeičiami mokesčiai įsigaliojimo dienos. Kainos peržiūrėjimas įforminamas pasirašant šalių susitarimą, kuris yra neatsiejama sutarties dalis. Už iki pasikeičiant mokesčiams suteiktas paslaugas atsiskaitoma pasiūlyme pateikta kaina. Pasikeitus visiems kitiems mokesčiams sutarties kaina nebus peržiūrima.

4.3.2.7. Įkainiai perskaičiuojami pagal žemiau pateiktą formulę:



Cpn – perskaičiuotas Paslaugai taikomas įkainis;

Sn – Sutartyje numatytas Paslaugai taikomas įkainis;

I – Metinės infliacijos arba defliacijos (defliacijos atveju procentas įrašomas su minuso ženklu) (pagal vartotojų kainų indeksą (VKI)) dydis procentais. Perskaičiavimui taikomas paskutinį prieš prašymo perskaičiuoti Įkainius pateikimo mėnesį paskelbtas Lietuvos Respublikos Metinės infliacijos /defliacijos rodiklis (bet kuriuo atveju ne ankstesnis nei 13 (trylikto) mėnesio nuo Sutarties įsigaliojimo arba nuo paskutinio Įkainių perskaičiavimo dėl infliacijos/defliacijos rodiklis), pvz. jei prašymas pateikiamas gruodžio mėn., perskaičiavimui taikomas lapkričio mėn. skelbtas infliacijos/defliacijos rodiklis;

X - defliacijos atveju (-5), infliacijos atveju (+5).

4.3.2.8. Perskaičiuoti įkainiai įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip.

4.4. Už Paslaugas, užsakytas iki susitarimo dėl įkainių perskaičiavimo įsigaliojimo dienos, VSDFV Vilniaus skyrius apmoka taikant iki tol galiojusius įkainius, o Paslaugas, užsakytas po susitarimo įsigaliojimo dienos, Paslaugų teikėjui bus apmokama taikant apskaičiuotus įkainius po perskaičiavimo.

4.5. Į Paslaugų įkainius yra įskaičiuojami visi tyrimai ir gydytojų konsultacijos, privalomos atlikti pagal Lietuvos Respublikos sveikatos apsaugos ministro 2000 m. gegužės 31 d. įsakymą Nr. 301 „Dėl profilaktinių sveikatos tikrinimų sveikatos priežiūros įstaigose“, visi mokesčiai ir rinkliavos bei kitos paslaugų teikėjo patiriamos išlaidos, susijusios su tinkamu Sutarties vykdymu. Jokios papildomos „Paslaugų tiekėjo“ išlaidos nebus apmokamos ar kompensuojamos.

V. SUTARTIES GALIOJIMAS IR PASIBAIGIMAS

5.1. Sutartis įsigalioja nuo jos pasirašymo dienos ir galioja 24 (dvidešimt keturis) mėnesius arba kol bus išnaudota visa sutarties kaina. Sutartis, tomis pačiomis sąlygomis, automatiškai (atskiras susitarimas dėl to nebus pasirašomas) gali būti pratęsta 1 (vieną) kartą 6 (šešiems) mėnesiams, jei nebus išnaudota sutarties maksimali kaina ir jeigu nei viena iš sutarties šalių raštiškai nepraneša apie sutarties nutraukimą. Bendras sutarties galiojimo laikotarpis negali būti ilgesnis nei 30 (trisdešimt) mėnesių.

5.2. Ši Sutartis gali būti nutraukta prieš terminą Šalių rašytiniu susitarimu, taip pat vienos iš Šalių iniciatyva, raštu informavus kitą Šalį prieš 30 (trisdešimt) kalendorinių dienų.

5.3. Sutarties sąlygų pakeitimai ir papildymai atliekami raštišku Šalių susitarimu.

VI. KONFIDENCIALUMAS

6.1. Šalys įsipareigoja neskelbti tretiesiems asmenims informacijos apie šios sutarties sudarymo sąlygas ir kitos informacijos apie Sutarties Šalis daugiau negu to reikia Sutarčiai tinkamai vykdyti, išskyrus tuos atvejus, kai tai yra privaloma pagal Lietuvos Respublikos teisės aktus.

VII. NENUGALIMA JĖGA

7.1. Nenugalimos jėgos aplinkybėmis (force majeure) laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840.

7.2. Šalis, kuri neteko galimybės vykdyti įsipareigojimų pagal sutartį, privalo apie aplinkybių veikimo pradžią, jo pobūdį, tikėtiną poveikį, tikėtiną trukmę ir įsipareigojimų vykdymo atidėjimą pranešti raštu kitai Šaliai per 5 (penkias) darbo dienas nuo nenugalimos jėgos (force majeure) aplinkybių veikimo pradžios (jeigu Šalis, kuri neteko galimybės vykdyti įsipareigojimų pagal sutartį, turi galimybę tai padaryti. Jeigu tokios galimybės nėra, tada Šalis privalo nedelsiant tai padaryti atsiradus galimybei). Iš laiku nepranešusios, įsipareigojimų nevykdančios Šalies nukentėjusi Šalis gali reikalauti nuostolių, kurių priešingu atveju būtų buvę išvengta, atlyginimo.

7.3. Šalys neatsako už savo įsipareigojimų nevykdymą ar netinkamą vykdymą dėl nenugalimos jėgos (force majeure) aplinkybių, nors Šalys stengėsi visais įmanomais būdais išvengti žalos. Esant šioms aplinkybėms, Šalys atleidžiamos nuo savo sutartinių įsipareigojimų vykdymo visam šių aplinkybių buvimo laikotarpiui ( su sąlyga, kad apie tokių aplinkybių atsiradimą yra tinkamai informuota kita Šalis). Tuo atveju, jei nenugalimos jėgos (force majeure) aplinkybės, dėl kurių negalima vykdyti sutartinių įsipareigojimų , išlieka ilgiau nei 3 (tris) mėnesius, bet kuri Šalis turi teisę nutraukti Sutartį. Šiuo atveju kita Šalis neturi teisės reikalauti iš Sutartį nutraukiančios Šalies atlyginti nuostolius ar negautas pajamas.

VIII. KITOS SĄLYGOS

8.1. Sutartis sudaryta lietuvių kalba vienu egzemplioriumi, Šalių pasirašyta elektroniniais parašais.

8.2. Sutarties priedas Nr. 1 ,,Paslaugų įkainiai“ yra neatskiriama šios Sutarties dalis.

8.3. ,,Paslaugų gavėjo“ už sutarties vykdymą atsakingas asmuo: VSDFV Klaipėdos skyriaus Teisės ir personalo skyriaus vyriausioji specialistė Toma Kiudelienė, tel. +370 650 92582, el. paštas Toma.Kiudeliene@sodra.lt

8.4. ,,Paslaugų teikėjo“ atsakingas už sutarties vykdymą asmuo: Komercinių projektų vadybininkė Sandra Mizaraitė, tel. 8 613 , el. paštas:

8.5. ,,Paslaugų gavėjo“ už sutarties viešinimą atsakingas asmuo – Valstybinio socialinio draudimo fondo valdybos prie Socialinės apsaugos ir darbo ministerijos Viešųjų pirkimų skyriaus vyriausioji specialistė Daiva Gavėnienė.

IX. ŠALIŲ REKVIZITAI

|  |  |  |
| --- | --- | --- |
| PASLAUGŲ GAVĖJASValstybinio socialinio draudimo fondo valdybosKlaipėdos skyriusJuridinio asmens kodas 193180814Smiltelės g. 12A, LT-95193 Klaipėda A. s. LT 21 7044 0600 0076 8930AB SEB bankas |  PASLAUGŲ TEIKĖJAS UAB InMedica J. Balčikonio g. 3, Vilnius, LT-08247 Juridinio asmens kodas 300011170

|  |
| --- |
| 1. s. LT664010049500960529

 Luminor Bank AS Lietuvos skyrius  |

 |

Valstybinio socialinio draudimo fondo valdybos UAB InMedica

Klaipėdos skyriaus direktorius Komercinių projektų vadybininkė

Mantas Bagočius Sandra Mizaraitė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Parašas) (Parašas)

A.V. A.V.

 2025 m. \_\_\_\_\_\_\_\_\_\_\_\_\_\_\_d.

 Sutarties Nr.\_\_\_\_\_\_\_\_\_\_\_\_\_\_\_

 1 priedas

**1. PASLAUGŲ ĮKAINIAI**

|  |  |  |  |  |
| --- | --- | --- | --- | --- |
| Eil. Nr.  | Darbuotojų, dirbančių galimos profesinės rizikos sąlygomis, profilaktinio sveikatos tikrinimo paslaugos. Rizikos faktoriai. | Bendrasis darbuotojo sveikatos patikrinimas 1 k. per 2 m. apima: | Darbuotojųskaičius\*, vnt. | Vnt. įkainis Eur be PVM |
| 1.  | Paslaugos turi būti teikiamos vadovaujantis LietuvosRespublikos sveikatos apsaugos ministro 2000 m. gegužės 31 d. įsakymu Nr. 301 „Dėl profilaktiniųsveikatos tikrinimų sveikatos priežiūros įstaigose“.Darbas su videoterminalais (kompiuteriais, kasos aparatu ir kt.), 2 lentelė p. 4.3.2;Stereotipiniai (nuolat pasikartojantys) darbo judesiai, 2 lentelė p. 4.2.2.Darbo poza, 2 lentelė p. 4.2.3.Padidėjusi regėjimo įtampa, stebimo objekto dydis, 2 lentelė p. 4.3.1.1. | - šeimos gydytojo konsultaciją,- regėjimo ištyrimą,- klausos ištyrimą,- kraujo paėmimą ir bendrą kraujo tyrimą- kraujospūdžio matavimą,- širdies tonų klausymą,- plaučių klausymą,- psichikos, nervų sistemos veiklos įvertinimą. | 85 | 15,00 |

 \* Darbuotojų skaičius nurodytas preliminarus. Darbuotojai bus siunčiami tikrintis sveikatą pagal faktišką poreikį.

|  |  |
| --- | --- |
|  |  |

Valstybinio socialinio draudimo fondo valdybos UAB InMedica

Klaipėdos skyriaus direktorius Komercinių projektų vadybininkė

Mantas Bagočius Sandra Mizaraitė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Parašas) (Parašas)

A.V. A.V.